बुंदेलखंड दशकों से भूख गरीबी, सूखा जैसे ना जाने कितनी आपदाओं से घिरा है, राजनैतिक और मीडिया के गलियारों की सुर्खियाँ भी बनता है लेकिन दशा और दिशा बस बदत्तर ही हुई है l बेरोजगारी ने बूढ़े माँ बाप को घर में किस्मत के सहारे अकेला छोड़ दिया, या फिर बच्चों को सडकों पर भीख के सहारे, भीख माँगते एक बच्चा आँखों में उतरी भूख को मुंह से कहता है “जब कोई दे देता है तो खा लेते हैं नहीं तो बस स्टैंड के नल से पानी पीकर सो जाते है l” इन भूखे पेटों की आग जब बेकाबू हो जाती है तो अपराध की ज्वाला के रूप में बाहर आती है l लेकिन हम में से ही कुछ लोग ऐसे होते हैं जो स्थितियों पर किसी को कोसने के बजाय स्वयं अग्रणी होते हैं और बदलाव की ओर कदम बढ़ा देते हैं l